ENCMERATIO MONOGRAPHICA 
SPECIERUM 
GENERIS HEDYSARI. 
AUCTORE 
Theod. Frid. Jul. Basiner. 
(Eu le 24. Octobre 1845.) 
(Cum tabulis duabus lupidi incisis.) 
PRAEMONENDA. 
Species generis Hedysari auctore Candolleo hucusque divisae erant in duas sectiones: 1, 
Hedysara lomentis in disco villosis, costatis, muricatis aut glochidiatis 
(Echinolobium) et 2, Hedysara lomentis laevibus nec echinatis, nec pilosis 
(Leiolobium), quas notas tamen lomenta specierum hujus generis, quam maxime variabi- 
lia indumento, instabiles ideoque non sufficientes ad sectiones statuendas reddunt. Liceat, 
ut moneam Hedysarum ibericum et Hedysarum polymorphum, lomentis et om- 
nino inermibus et dense spinulosis instructa, vel He dysarum songaricum, cujus lo- 
menta mox glaberrima, mox dense pubescentia, immo villosa reperiuntur. Igitur sectiones, 
quas supra memoravi, prorsus tollendae et aliae naturae magis convenientes statuendae 
erant. Sin vero et hae a me propositae dispositiones specierum non semper limitibus arc- 
tis et gravibus separantur, non mihi, sed rerum naturae, hominum classificationibus qua- 
libuscunque inimicae, culpa tribuenda est. 
Aeque ac sectiones hucusque adhibitas non admittendas censebam, et diagnoses quo- 
que specierum, notis gravissimis plerumque omissis mancae atque incertae, omnino mutan- 
dae mihi videbantur. Praeterquam quod species nonnullae ab auctoribus tanquam novae 
